ועדת הכספים, כנסת 16, פרוטוקול מספר , 2005-02-08 13:00

אברהם-בייגה שוחט: אני פותח את הישיבה.

אברהם-בייגה שוחט: אתן כמה דקות לתקשורת לצלם, התקשורת הכתובה תוכל להישאר, גם העוזרים הפרלמנטרים במידה יוכלו להישאר.

אלי אפללו: קריאת ביניים; למה שהם לא יהיו?

אלי אפללו: זה מפריע?

אברהם-בייגה שוחט: ראית מה היה קודם.

אברהם-בייגה שוחט: התחייבנו כלפי מועצה מקומית צפון השומרון, שאם כתוצאה מזה שמחזירים ישובים- -

קריאה: - -

אברהם-בייגה שוחט: זה לא היה כתוב.

אברהם-בייגה שוחט: צריך להוסיף את זה, מכינים את הנוסח.

אברהם-בייגה שוחט: שנית, החלפנו שם את סמכות שר המשפטים לשר הפנים, ושר הפנים לא רוצה לעסוק בעניין.

אברהם-בייגה שוחט: נחזיר את זה לשרת המשפטים בהתייעצות עם שר האוצר, על פירוק המועצה האזורית.

אברהם-בייגה שוחט: אגיד מלה על מהלך ההצבעה; נצביע על ההסתייגויות שנותרו, שהמתנגדים לחוק סיכמו ביניהם על 15-20 הסתייגויות שהם רוצים להביא להצבעה, נעבור לפי הפרקים ואנה תגיד אותם, בתום הקראת ההסתייגויות נצביע על הפרקים, ובתום הפרקים נצביע על כל החוק.

אנה שניידר: פרק ג', סעיף 10 – הרכב ועדת הזכאות.

אברהם-בייגה שוחט: יש כעשרים הסתייגויות.

אברהם-בייגה שוחט: נשמע אותן, אנה תקריא אותן, תהיה הצבעה על כל הסתייגות בנפרד.

אברהם-בייגה שוחט: לאחר מכן הפרקים, ולאחר מכן על החוק כולו.

אנה שניידר: פרק ג', סעיף 10 - כולם מציעים שנציג הציבור בוועדה ייקבע בהסכמה ולא בהתייעצות עם ראשי המועצות.

אברהם-בייגה שוחט: בעד – 9.

אברהם-בייגה שוחט: נגד – 9.

אברהם-בייגה שוחט: שני הנוסחים עולים למעלה.

אנה שניידר: אנו בפרק ה' – ביטול זכויות ומסירה, סעיף 28, ויש עוד סעיפים, אך הכל זה הסתייגות אחת, שההתנתקות תהיה מותנית במשאל עם.

אברהם-בייגה שוחט: בעד – 9.

אברהם-בייגה שוחט: נגד – 9.

אברהם-בייגה שוחט: שני הסעיפים עולים.

אנה שניידר: תוספת לפרק ד', סעיף 30, מיטלטלין, עמ' 16, ההסתייגות היא שהממשלה כן תהיה אחראית, לפחות במשך שנה, על המיטלטלין שיימצאו שם.

אברהם-בייגה שוחט: אנשי התקשורת המצלמת, בהצבעה על כל החוק, בהצבעה הסופית, תוכלו להיות.

אברהם-בייגה שוחט: בעד – 7.

אברהם-בייגה שוחט: נגד – 9.

אברהם-בייגה שוחט: ההסתייגות נפלה.

אנה שניידר: הוספת פרק חדש, אחרי סעיף 31 יבוא פרק חדש - הכנת אזור חילופי וישוב חילופי לצורך העתקת הישובים המיועדים לעקירה.

אברהם-בייגה שוחט: מי בעד ההצעה, פרק חדש – 8.

אברהם-בייגה שוחט: נגד – 9.

אברהם-בייגה שוחט: נפל.

אנה שניידר: אנו עוברים לסעיף 46, מענק אישי בשל ותק.

אנה שניידר: יש כאן הצעה להוריד את הגיל לגיל 18 מגיל 21.

אברהם-בייגה שוחט: בעד – 8.

אברהם-בייגה שוחט: נגד – 9.

אברהם-בייגה שוחט: ההצעה נפלה.

אנה שניידר: אנו מגיעים לפרק העובדים, החל בסעיף 49, אני מבינה שחבר הכנסת חיים כץ יציג את ההסתייגויות.

חיים כץ: אנו בסעיף 49.

חיים כץ: אני רוצה להחליף את הנוסח של המעביד.

חיים כץ: מעולם בשום מקום במשק הישראלי, לא קשרו מעביד למקרקעין.

חיים כץ: קודם כל הגדרת המעביד - להחליף את הנוסח הקיים בנוסח המוגדר בהסתייגות.

אברהם-בייגה שוחט: הפרק הזה, היו בו מספר תיקונים.

אברהם-בייגה שוחט: יש פה טקסט מעודכן של פרק העובדים.

אברהם-בייגה שוחט: יחלקו אותו עכשיו.

אברהם-בייגה שוחט: בעד – 9.

אברהם-בייגה שוחט: נגד – 10.

אברהם-בייגה שוחט: ההצעה נפלה.

רוחמה אברהם-בלילא: ביחס של עובד-מעביד, האם גם בהצעת ההסתייגות שלו הוא מכניס את העובדים הפלסטינים?

חיים כץ: זה כולל הכל.

אברהם-בייגה שוחט: בעד – 9.

אברהם-בייגה שוחט: נגד – 10.

אברהם-בייגה שוחט: ההסתייגות נפלה.

חיים כץ: הסתייגות נוספת בסעיף 52.

חיים כץ: עד 12 חודש להעלות לשלושה חודשי הסתגלות, ומעבר לזה להכפיל את חודשי ההסתגלות.

חיים כץ: איפה שכתוב 2 לכתוב 4, איפה שכתוב 3 לכתוב 6.

חיים כץ: הסיבה: אדם בן 45, 47 משול למת.

אברהם-בייגה שוחט: את זה כבר אמרת בוועדה.

אברהם-בייגה שוחט: בעד ההסתייגות – 9.

אברהם-בייגה שוחט: נגד – 9.

אברהם-בייגה שוחט: שתי גרסאות.

אלי אפללו: אני רוצה רויזיה.

אברהם-בייגה שוחט: מי בעד הרויזיה - 10.

אברהם-בייגה שוחט: מי נגד?

אברהם-בייגה שוחט: הרויזיה התקבלה.

אברהם-בייגה שוחט: אנו מקיימים הצבעה על הנוסח כפי שהוא פה, מול ההסתייגות.

אברהם-בייגה שוחט: מי בעד הנוסח שהוא פה – 10.

אברהם-בייגה שוחט: נגד – 9.

אברהם-בייגה שוחט: הנוסח נתקבל וההסתייגות נדחתה.

חיים כץ: אפשר להצביע בלי להקריא את ההסתייגות?

אברהם-בייגה שוחט: כן.

חיים כץ: אז בואו נצביע על סעיף 55.

רוחמה אברהם-בלילא: לא מוכנה.

חיים כץ: מה זה משנה?

חיים כץ: בואו נעשה את הקרקס עד הסוף.

מוחמד ברכה: הצעה לסדר; אני חושב שיש גם הצבעה בסגנון הזה.

מוחמד ברכה: יש הסתייגויות של החברים שאני נגדן, אך זה לא אומר שאני בעד הנוסח הקיים.

מוחמד ברכה: אני רוצה להימנע בנוסח הקיים.

אנה שניידר: עוד לא הצביעו על הנוסח.

אברהם-בייגה שוחט: אנו מצביעים קודם כל על ההסתייגויות האלה, אם הן מתקבלות או לא.

אברהם-בייגה שוחט: כבר נאמר – אם יש תיקו, והיו מספר דוגמאות כאלה, זה הולך בשתי גרסאות, לא בתור רק הסתייגות, אלא במעמד שווה.

חיים אורון: אני מבקש רויזיה על הסעיף של משאל עם.

אברהם-בייגה שוחט: נרשם, אחרי זה נקיים הצבעה נוספת.

אברהם-בייגה שוחט: חיים, תקרא הלאה, בבקשה.

חיים כץ: בסעיף 55, לשנות את הגיל מ-57 ל-45.

אנה שניידר: יש גם אפשרות של 50.

חיים כץ: טוב, אני מוכן לתקן את זה עכשיו ל-52, מה שנעשה לכל העובדים במדינת ישראל.

אברהם-בייגה שוחט: אתה רוצה להצטרף ל-50?

חיים כץ: כן.

אברהם-בייגה שוחט: מי בעד ההסתייגות – 9.

אברהם-בייגה שוחט: נגד – 10.

אברהם-בייגה שוחט: ההסתייגות נפלה.

אברהם-בייגה שוחט: חיים, הלאה.

חיים כץ: לפחות ארגיש מוסרית איזה קשקשנים אתם.

רוחמה אברהם-בלילא: בלי הערות.

רוחמה אברהם-בלילא: לא מוכנה לקבל הערות ביניים.

רוחמה אברהם-בלילא: תקרא אותו לסדר.

רוחמה אברהם-בלילא: או הוא מעלה את ההסתייגות כמו שצריכה להיות- -

חיים כץ: בסעיף 56, להפוך את ההגדרה – במקום תקופת הזכאות לפני הסתגלות, הפיכת העובד לעובד לשעבר.

אברהם-בייגה שוחט: בעד – 9.

אברהם-בייגה שוחט: נגד – 10.

אברהם-בייגה שוחט: ההסתייגות נפלה.

חיים כץ: בסעיף 57 אני רוצה להוריד את התקרה של ה-70% מהשכר הממוצע ולהשאיר את זה בלי תקרה.

חיים כץ: אם עובד היום מרוויח יותר וחסך ליותר, אתם מגבילים אותו לקבל 5,000 ₪.

אברהם-בייגה שוחט: בעד ההסתייגות – 9.

אברהם-בייגה שוחט: נגד – 10.

אברהם-בייגה שוחט: ההסתייגות נפלה.

חיים כץ: סעיף 58 – אני מבין שחזרנו לקומוניזם פה, ואנו מחליטים לאחד שמקבל את הפיצויים, גם איפה הוא ישקיע.

חיים כץ: אנו שמים את הכסף שלו בבורסה.

חיים כץ: אני רוצה להוסיף בהסתייגות, שבמקום שהמדינה תשלם בעדו לקופת גמל לתגמולים, אחרי שהחלטנו שאנו מהמרים בכסף שנתנו לו, להוסיף קופה לפיצוים או לקצבה או לתגמולים, לפחות ניתן לו להחליט איפה הוא יוכל לשים את הכסף שלו, הטירוף משתולל.

חיים כץ: אם הוא רוצה לקצבה, הוא לא יכול?

חיים כץ: הוא לא בוחר – רק לקופת תגמולים.

אברהם-בייגה שוחט: הוא לא העלה את זה בישיבות, חוץ מזה הכל בסדר.

חיים אורון: תן לו אחד.

אברהם-בייגה שוחט: מה הניסוח?

אברהם-בייגה שוחט: העניין מהותי, זה לא עניין סמנטי, זה לא עניין של כספים בבורסה.

אברהם-בייגה שוחט: גם קרנות הפנסיה וקופות הגמל בבורסה.

אברהם-בייגה שוחט: מרגע שהפסיקו את האג"ח המיועד אתה בתור חבר מועצת המנהלים של מבטחים יודע שכל שוק ההון וכל החיסכון- -

חיים כץ: אם זה יהיה אותו סכום, אותם 5%, לא יעלו את העלות, שלא יעלו את העלות ויעשו את זה לקצבה?

אברהם-בייגה שוחט: איך זה יכול להיות?

אברהם-בייגה שוחט: אם אתה הולך לקרן פנסיה, זה 17%, זה לא 10%.

אברהם-בייגה שוחט: אתה יודע את זה בדיוק כמוני.

חיים כץ: 17% עם הפרשה.

חיים כץ: אחוז וחצי הבדל.

אברהם-בייגה שוחט: זה לא אחוז וחצי הבדל, כי האיש לא עובד.

אברהם-בייגה שוחט: אם זה היה דבר סמנטי, הייתי מוכן ללכת.

אברהם-בייגה שוחט: מכיוון שלא, אני מציע להתנגד לעניין.

אברהם-בייגה שוחט: בעד – 9.

אברהם-בייגה שוחט: נגד – 9.

אברהם-בייגה שוחט: שתי גרסאות.

אנה שניידר: סעיף 62, יש הסתייגות של חבר הכנסת נסים דהן.

אנה שניידר: אני לא הבנתי מה בדיוק הוא רוצה, אני מציעה שהוא יסביר – בהגדרה זכות במקרקעין, בסופה יבוא: לעניין זה מחזיק הדין במקרקעין שהשכיר אותה, יראו את השוכר כבעל זכות במקרקעין, ובלבד שהסכם השכירות נחתם לפני היום הקובע, דמי השכירות שולמו במלואם לפני היום הקובע, ובהגדרה עסק אתה מבקש – למעט עסק ציבורי בבעלות של אגודה שיתופית הפועל במבנה שנועד לשמש- -

נסים דהן: זה החוק.

אנה שניידר: זה לא החוק.

נסים דהן: להסתייגות הראשונה, אני מדגיש שגם שוכר ייחשב כבעל זכות מקרקעין, אפילו שהממונה לא היה מעורב בשכירות.

אברהם-בייגה שוחט: מי בעד ההסתייגות של דהן – 9.

אברהם-בייגה שוחט: נגד – 10.

אברהם-בייגה שוחט: ההסתייגות נפלה.

אנה שניידר: הסתייגות נוספת של חבר הכנסת גורלובסקי בהגדרת סניף בסעיף 62 בפרק העסקים.

אברהם-בייגה שוחט: כאן ייעשה שינוי מסוים.

אלי אפללו: נעשה את זה בסוף.

אלי אפללו: אנו תיקנו כמה דברים.

אלי אפללו: אם תיתנו עוד כמה דקות, אולי נוכל לגמור את זה.

אלי אפללו: אל תצביע על זה עכשיו.

אברהם-בייגה שוחט: טוב.

אנה שניידר: הסתייגות נוספת, חבר הכנסת יצחק כהן בסעיף 62 בהגדרת התקופה הקובעת, הוא מבקש שזה יהיה שלוש שנים עוקבות בתקופה של 97'-2003.

1028: דלגי על זה, אין עניין בזה.

1028: אתה הולך אתי?

יצחק כהן: כן, אני מוריד את זה.

אנה שניידר: סעיף 70, חבר הכנסת נסים דהן יסביר.

אנה שניידר: בסעיף (ג) אנו מדברים על עסק בחקלאות.

נסים דהן: הסעיף בא להדגיש שעסק שמתבסס על ייצור חקלאי הוא נקרא עסק בחקלאות.

נסים דהן: זה לא שולל את זה, רק להדגיש.

אברהם-בייגה שוחט: בתעשייה זה 32%.

אברהם-בייגה שוחט: מה ההגיון?

אברהם-בייגה שוחט: הוא יבחר את הפחות?

אברהם-בייגה שוחט: את זה עוד לא שמעתי.

אברהם-בייגה שוחט: כל הוויכוחים באוצר היו תמיד שהחקלאים אמרו שיקב זה תעשייה, וזה זה תעשייה, כי המענק בתעשייה יותר גבוה.

אברהם-בייגה שוחט: אתה קובע בדיוק ההפך.

נסים דהן: אך זכותו של בעל העסק- -

אברהם-בייגה שוחט: לבחור את הגרוע?

אברהם-בייגה שוחט: זה לא מפריע לי.

אברהם-בייגה שוחט: נסים, זה יתוקן: עסק שעיקר עיסוקו חקלאות.

אברהם-בייגה שוחט: אתה מתכוון לעסק תעשייתי שעוסק במוצרים חקלאיים?

נסים דהן: כן.

אנה שניידר: סעיף 72 – מס.

אנה שניידר: במקום 5%, 1%.

אברהם-בייגה שוחט: בעד – 8.

אברהם-בייגה שוחט: נגד – 9.

אברהם-בייגה שוחט: נפל.

אנה שניידר: לאותו סעיף חבר הכנסת נסים דהן רוצה לתת אפשרות לקזז הפסדים, סעיף 72.

אברהם-בייגה שוחט: בעד – 8.

אברהם-בייגה שוחט: נגד – 9.

אברהם-בייגה שוחט: ההסתייגות נפלה.

אנה שניידר: סעיף 137, הוועדה המיוחדת, גם כאן אותה הסתייגות, שההרכב ייקבע בהסכמה ולא בהתייעצות.

אברהם-בייגה שוחט: בעד – 8.

אברהם-בייגה שוחט: נגד – 9.

אברהם-בייגה שוחט: ההסתייגות נפלה.

אנה שניידר: אנו עוברים לתוספת השלישית, עסקים, סעיף 3 לתוספת השלישית, חבר הכנסת יצחק כהן, תעלה את ההסתייגות, כי עוד לא שילבנו אותה בכלל.

אברהם-בייגה שוחט: בעד – 8.

אברהם-בייגה שוחט: נגד – 9.

אברהם-בייגה שוחט: ההסתייגות נפלה.

אנה שניידר: סעיף 4 לתוספת השלישית, עוד הסתייגות של חבר הכנסת כהן.

יצחק כהן: הפיצוי בשל מבנה כאמור בסעיף 2(א), העלות המתואמת של המבנה, או שווי המבנה על פי הערכת שמאי, מסלול הפיצוי שייקבע לפי בחירת בעל הנכס.

אנה שניידר: יש לנו כאן שינוי בתוספת השלישית, אך סעיף 4 זה השומה הפרטנית.

אנה שניידר: לכן יש עוד הסתייגות של קבוצת האיחוד הלאומי – פיצוי כספי לפי עלות הקמת עסק חילופי.

אנה שניידר: גם על זה צריך להצביע.

אנה שניידר: כלומר יש שתי הסתייגויות נפרדות.

אנה שניידר: הראשונה היא של יצחק כהן.

אברהם-בייגה שוחט: מי בעד ההסתייגות של יצחק כהן – 8.

אברהם-בייגה שוחט: נגד – 9.

אנה שניידר: ההסתייגות השנייה היא של כולם.

אברהם-בייגה שוחט: בעד – 8.

אברהם-בייגה שוחט: נגד – 9.

אברהם-בייגה שוחט: ההסתייגות נפלה.

אנה שניידר: הסתייגות אחרונה, לסעיף של המכפיל, חבר הכנסת סלומינסקי יציג.

ניסן סלומינסקי: תעשייה ל-9 וחקלאות ל-9.

אברהם-בייגה שוחט: בעד – 8.

אברהם-בייגה שוחט: נגד – 9.

אברהם-בייגה שוחט: ההסתייגות נפלה.

אברהם-בייגה שוחט: בפרק א' שלא דנו עליו, לא היו הסתייגויות.

אברהם-בייגה שוחט: אני מתחיל להצביע על הפרקים.

מוחמד ברכה: אבל יש עוד שתי הסתייגויות; אחת, אחרי סעיף 3 – אני מציע להוסיף סעיף 4 שאומר:

מוחמד ברכה: פיצוי מלא לפלסטינים בעלי האדמות - - שנגזלו מהם במשך עשרות שנים.

מוחמד ברכה: ההסתייגות השנייה אומרת: פיצוי כל אלה שנפגעו ו/או למשפחותיהם נפגעות איבה על ידי המתנחלים או הצבא בקריטריונים הקובעים, במקרים כאלה במוסד לביטוח לאומי.

אברהם-בייגה שוחט: תודה רבה.

אברהם-בייגה שוחט: בעד ההסתייגות הראשונה?

אברהם-בייגה שוחט: נגד?

אברהם-בייגה שוחט: ההסתייגות נפלה.

אברהם-בייגה שוחט: בעד ההסתייגות השנייה?

אברהם-בייגה שוחט: נגד?

אברהם-בייגה שוחט: ההסתייגות נפלה.

אברהם-בייגה שוחט: היתה רויזיה על ההצעה של קיום משאל עם, את הרויזיה הגיש חבר הכנסת אורון.

אברהם-בייגה שוחט: מי בעד הרויזיה – 10.

אברהם-בייגה שוחט: נגד הרויזיה – 9.

אברהם-בייגה שוחט: הרויזיה התקבלה.

אברהם-בייגה שוחט: עכשיו על הסעיף.

אברהם-בייגה שוחט: מי בעד ההצעה של קיום משאל עם בהתאם להסתייגות – 9.

אברהם-בייגה שוחט: נגד – 10.

אברהם-בייגה שוחט: הפרשה נגמרה.

רוחמה אברהם-בלילא: רויזיה על סעיף 10, פרק ג', קביעת זכאות, לגבי הנושא של או בהתייעצות או בהסכמה, שהיתה בתחילת הישיבה.

אברהם-בייגה שוחט: רוחמה וחברי הכנסת, עכשיו קיבלתי עוד רויזיה, אני לא מוכן להיכנס כעת למהלך מלא של רויזיות.

חיים כץ: למה?

חיים כץ: תעשה רויזיה.

אברהם-בייגה שוחט: לא אמרתי שלא אעשה.

חיים כץ: אל תהיה לי לארג' של מנצחים.

חיים כץ: אתה רוצה לשחוט – תשחוט.

חיים כץ: אני מבקש רויזיה.

חיים כץ: אני רוצה שתשחוט.

חיים כץ: אתה עושה לנו טובות?

חיים כץ: אם ביקשו, אתה צריך לעשות.

אברהם-בייגה שוחט: שמעת אותי אומר שלא?

חיים כץ: אתה עושה צחוק?

אברהם-בייגה שוחט: רבותיי, אני נענה גם לבקשתה של רוחמה, ובעיקר לבקשתו הרעשנית והחזקה של חיים כץ, לעשות רויזיה על אותו סעיף של הרכב ועדת הזכאות אשר הסתיים בתיקו.

אברהם-בייגה שוחט: מי בעד הרויזיה – 9.

אברהם-בייגה שוחט: נגד – 9.

אברהם-בייגה שוחט: הרויזיה נפלה.

חיים כץ: איפה בנק המזרחי, נעזור לו קצת?

חיים כץ: לא נותנים לעובדים, ניתן למזרחי.

אברהם-בייגה שוחט: למה אתה צועק?

אברהם-בייגה שוחט: לפני שסיימנו את הפינות הקטנות האלה אמרתי שנעשה עשר דקות הפסקה, אז נעשה הפסקה, ואנו מתחילים להצביע את ההצבעות הסופיות.

אברהם-בייגה שוחט: (הפסקה)

אברהם-בייגה שוחט: אני מחדש את הישיבה.

אברהם-בייגה שוחט: אני רוצה לקרוא את המכתב שקיבלתי בעניין מחויבות האוצר שמתייחסת לאי קיצוץ בתחומי התקציבים החברתיים ול-2007.

אברהם-בייגה שוחט: המכתב אומר כך: "אל חבר הכנסת אברהם (בייגה שוחט), יושב ראש ועדת המשנה לנושא חוק יישום תוכנית ההתנתקות, הנדון: תקצוב חוק יישום תוכנית ההתנתקות.

אברהם-בייגה שוחט: "בהמשך לבקשת ועדת הכספים ברצוני להודיעך כי אין בכוונת משרד האוצר להציע לממשלה לבצע הפחתה בתקציבי הרווחה בשנת 2005 כדי לממן את העלויות הנובעות מחוק יישום תוכנית ההתנתקות כפי שסוכמו בדיוני ועדת המשנה.

אברהם-בייגה שוחט: "כמו כן, במידה ויידרשו תשלומי פיצויים הנובעים מחוק זה בשנת 2007" – אני מזכיר לכם ש-2006 נמצאת בתוך החוק, לכן אנו מתייחסים ל-2007 - "משרד האוצר לא יציע במסגרת הצעת התקציב לשנה זו כי סכומים אלה ייכללו במסגרת מגבלת ההוצאה המותרת, כפי שזו קבועה בחוק הפחתת הגירעון והגבלת ההוצאה התקציבית בשנת 1992.

רוני בריזון: בזה אנו חלוקים.

אברהם-בייגה שוחט: בסדר.

אברהם-בייגה שוחט: גמרנו את הפרשה הזאת.

אברהם-בייגה שוחט: אנו עוברים להצבעה על הפרקים.

חיים כץ: ביקשתי רויזיה על שני סעיפים.

אברהם-בייגה שוחט: מייד אעשה את זה.

אברהם-בייגה שוחט: אגיד איך נעבוד; אקרא בכל פרק מאיזה סעיף עד איזה סעיף מצביעים, תהיה מייד הצבעה ונעבור להמשך.

אברהם-בייגה שוחט: חבר הכנסת כץ ביקש שתי רוויזיות.

אלי אפללו: הייתי רוצה לומר לפני ההצבעה, למה אני הולך להצביע אחרת.

אלי אפללו: אם זה מקובל.

אלי אפללו: אני רוצה להצביע פה, יש לי סיבה לכך.

אלי אפללו: זו בקשה אולי חריגה ומיוחדת, לשיקולך, תן לי לומר מלה.

אברהם-בייגה שוחט: בסדר.

אלי אפללו: אני תומך ברויזיה פה במקרה הספציפי הזה, כי שוכנעתי שהפגיעה של העובדים פה היא קשה.

אלי אפללו: הצעתי פה למצוא דרך כדי שהם לא ייפגעו באופן ישיר, והם לא מנסים להגיע לפשרה.

אברהם-בייגה שוחט: איזה עובדים?

אלי אפללו: חיים כץ יעלה את זה.

אלי אפללו: אני חושב שזה חשוב, ולא מדובר בסכום גדול, אלא בניסוח.

אלי אפללו: תודה.

אלי אפללו: חיים יסביר.

חיים כץ: אני מדבר על רויזיה בסעיף 50, אחרי "דמי ההסתגלות ודמי הפרישה, לסימן זה נתון העובד".

חיים כץ: להוסיף: לעניין סימן זה יראו את המדינה כמעביד יחד ולחוד עם- -

אברהם-בייגה שוחט: המעביד לא נותן דמי הסתגלות.

אברהם-בייגה שוחט: מי שנותן דמי הסתגלות זה המדינה.

אברהם-בייגה שוחט: ההפך - הרחבנו את זה לבעלי עסקים, לאנשים שמטבע הדברים הם לא שכירים, אמרנו: למי שיש לו חנות והוא לא מופיע לצורך העניין לצורך פיצויים, אמרנו שגם הוא יקבל חודשי הסתגלות- -

חיים כץ: אם כך, אין לך בעיה, אז למה אתה מתנגד?

חיים כץ: אז תתמוך.

אברהם-בייגה שוחט: זה החוק.

אברהם-בייגה שוחט: מי בעד הרויזיה – 10.

אברהם-בייגה שוחט: נגד – 9.

אברהם-בייגה שוחט: עבר.

אברהם-בייגה שוחט: מי בעד ההסתייגות עם כל משמעויותיה – 10.

אברהם-בייגה שוחט: נגד – 9.

אברהם-בייגה שוחט: ההסתייגות התקבלה.

חיים כץ: בסעיף 56 – למחוק את המלים "בתום תקופת הזכאות.

חיים כץ: ..".

אברהם-בייגה שוחט: בנקודה הזאת לא צריך להסביר, אני מציע שנצביע.

חיים כץ: גם אתה תומך בזה.

אברהם-בייגה שוחט: אני לא תומך.

אברהם-בייגה שוחט: כל הדברים היו יכולים לעלות בדיונים.

חיים כץ: אך לא הייתי.

אברהם-בייגה שוחט: היו דיונים, היתה מליאה.

אברהם-בייגה שוחט: מי בעד הרויזיה – 10.

אברהם-בייגה שוחט: נגד – 9.

אברהם-בייגה שוחט: מי בעד ההסתייגות כלשונה – 10.

אברהם-בייגה שוחט: נגד – 9.

אברהם-בייגה שוחט: ההסתייגות התקבלה.

אברהם-בייגה שוחט: אנו עוברים להצבעה על פי הפרקים.

אברהם-בייגה שוחט: אני רושם לפניי שהממשלה מגישה הסתייגות.

רוחמה אברהם-בלילא: אדוני היושב ראש, אני רוצה התייעצות סיעתית של חמש דקות.

אברהם-בייגה שוחט: אני מבקש מהלוביסטים לצאת.

אברהם-בייגה שוחט: היא ביקשה התייעצות, לא נתתי עדיין תשובה.

אברהם-בייגה שוחט: עוברים לפרקים.

אברהם-בייגה שוחט: הפרק הראשון – פרשנות ותחולה.

ניסן סלומינסקי: אם יש סתירה, ההצבעה הסופית היא הקובעת?

אברהם-בייגה שוחט: כן.

אברהם-בייגה שוחט: אם יש הסכמה, נעשה הצבעה אחת על כל החוק.

אברהם-בייגה שוחט: יש הסכמה.

אברהם-בייגה שוחט: רק התחייבתי לתקשורת, שניתן להם להיכנס להצבעה על כל החוק, לכן אני מבקש שיכניסו אותם.

אברהם-בייגה שוחט: אנו טרם הצבעה.

אברהם-בייגה שוחט: אני רוצה להזכיר מספר שינויים שאמרתי עליהם שהם קטנים.

אברהם-בייגה שוחט: השינוי הראשון התייחס למועצה האזורית צפון שומרון – אני לא נכנס לניסוח המשפטי המלא - שאם נגרם למועצה נזק בהשקעותיה, היא תפוצה.

אברהם-בייגה שוחט: הסעיף השני, בשלב מסוים הוצאנו את הטיפול בנושא הפירוק בקטע מסוים משר המשפטים, והעברנו את זה לשר הפנים.

אברהם-בייגה שוחט: שר הפנים התנגד לזה, התיקון יופיע, ששרת המשפטים ושר הפנים בהתייעצות עם האוצר יקבלו את ההחלטה בעניין.

קריאה: למה?

אברהם-בייגה שוחט: זה לא עושה שום הבדל.

אברהם-בייגה שוחט: יש תיקון שנסים דהן הציע, סעיף 70ג, יתוקן.

אברהם-בייגה שוחט: ועדת הזכאות – שתי גרסאות בהסתייגות חיים כץ.

חיים כץ: שתי הסתייגויות.

אברהם-בייגה שוחט: כדי שתדעו טרם ההצבעה הסופית; שני נושאים נמצאים בתיקו, ויעלו בנוסחים כפולים – הרכב ועדת הזכאות והסתייגות של חיים כץ לגבי קופות הגמל.

אברהם-בייגה שוחט: התקבלו שתי הסתייגויות – לסעיף 50 ולסעיף 56.

אברהם-בייגה שוחט: עליהם תוגשנה הסתייגויות ממשלתיות.

אברהם-בייגה שוחט: אני רוצה להציע לחברי הוועדה אחרי כל הדיונים, אחרי כל הימים הארוכים, הרי ההצבעה הפוליטית תהיה למעלה.

אברהם-בייגה שוחט: כולכם יודעים שהחוק הזה הגון ובסדר.

אברהם-בייגה שוחט: אני הייתי פונה אליכם להפעיל שיקול דעת.

אברהם-בייגה שוחט: מי בעד החוק על תיקוניו והערותיו – 10.

יחיאל חזן: גירוש יהודים.

קריאה: על חודו של ברכה.

קריאה: על חודו של קול.

אברהם-בייגה שוחט: אתה יכול לצאת.

מוחמד ברכה: תעופו מהשטחים.

מוחמד ברכה: תצאו מהשטחים.

מוחמד ברכה: תעופו.

אברהם-בייגה שוחט: אני מבקש ממך לשתוק.

1028: תצא החוצה.

1028: אתה יכול לעוף גם.

אברהם-בייגה שוחט: מי נגד ירים את ידו – 9.

אברהם-בייגה שוחט: אני מבקש לא להפריע.

1028: למה אתה לא צועק עליי.

1028: אני הצבעתי גם בעד.

1028: למה אתה לא צועק עליי.

יולי תמיר: כי הוא גזען, אז הוא לא יודע שאי אפשר - -

מיכאל גורלובסקי: בושה וחרפה.

יולי תמיר: אתה מושחת וגזען.

יחיאל חזן: הוא לא מושחת, הוא לא גזעני.

יולי תמיר: לא, רק מצביע בשתי ידיים ובשתי רגליים.

אברהם-בייגה שוחט: רבותיי, אני קובע שחוק פינוי-פיצוי התקבל.

מוחמד ברכה: גם מושחת, גם גזען וגם אפס.

מוחמד ברכה: שמעת?

מוחמד ברכה: אתה יכול לעוף מכאן.

מיכאל גורלובסקי: אתה יכול לעוף לכל הרוחות.

מיכאל גורלובסקי: מי אתה בכלל?

יולי תמיר: תוציא אותו, בייגה.

אברהם-בייגה שוחט: אני מבקש מהסדרנים- -

מיכאל גורלובסקי: לך לסוריה.

מוחמד ברכה: לך לרוסיה, לך לרוסיה.

אברהם-בייגה שוחט: אני מבקש להוציא את חבר הכנסת גורלובסקי.

מוחמד ברכה: אתה מתנחל.

אברהם-בייגה שוחט: אני מבקש להוציא את חבר הכנסת גורלובסקי.

אברהם-בייגה שוחט: אני מבקש מהתקשורת לצאת.

קריאה: יש בקשה לרוויזיה.

אברהם-בייגה שוחט: דני יתום.

קריאה: זה פוליטיקה.

יחיאל חזן: אתה שותף של- -

חיים כץ: הם גוזלים.

אברהם-בייגה שוחט: רבותיי, אני לא אקיים רוויזיה.

יחיאל חזן: - - שלום, איזה שלום?

1028: הוא לא מייצג אף אחד.

יחיאל חזן: הוא מייצג את - - - השלום.

אברהם-בייגה שוחט: רבותיי, אני מבקש.

מוחמד ברכה: אתה אויב השלום, אויב השלום, אתה רוצה הקזת דם, רק הקזת דם אתה רוצה.

מוחמד ברכה: להנציח את הסכסוך אתה רוצה, להנציח את הכיבוש אתה רוצה.

יולי תמיר: - - -

חיים כץ: הייתי רוצה לראות אותך, אם היו מצביעים על פינוי טייבה, היית קורעת את הבגדים.

חיים כץ: את טייבה לא היית נותנת.

חיים כץ: את הרוצחים לא היית נותנת.

חיים כץ: את אלה שיפנו.

אברהם-בייגה שוחט: חיים כץ, אני מבקש ממך להירגע.

מוחמד ברכה: באמת, מישהו מופתע מהעמדה שלי, שאני בעד פינוי התנחלויות?

ניסן סלומינסקי: - - -

אברהם-בייגה שוחט: ניסן סלומינסקי.

אברהם-בייגה שוחט: חבר הכנסת גורלובסקי.

חיים כץ: הוא לא - - כמוני, הוא לא משרת בצבא, הוא לא שולח את הילדים שלו, הוא חי בזכותי והוא לא משלם ביטוח לאומי.

ניסן סלומינסקי: - - -

חיים אורון: - - -

אברהם-בייגה שוחט: התוצאה היתה 10 בעד ו-9 נגד, החוק עבר.

אברהם-בייגה שוחט: מי בעד הרויזיה ירים את ידו – 9.

אברהם-בייגה שוחט: נגד הרויזיה – 10.

אברהם-בייגה שוחט: הרויזיה נפלה.

אברהם-בייגה שוחט: תודה רבה, הישיבה נעולה.